Diari Oficial de la Generalitat Valenciana


Sumari del DOGV 8898, del 04-09-2020 (2020/6963)

RESOLUCIÓ de 19 d'agost de 2020, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social per a l'exercici 2020, i se'ls dona publicitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8898

Data del DOGV
:   04-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/6963


Data del document
:   19-08-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 19 d'agost de 2020, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social per a l'exercici 2020, i se'ls dona publicitat. [2020/6963]  
Vistes les sol·licituds d'ajuda presentades a l'empara de la Resolució d'1 de juny de 2020 (DOGV 8828, 05.06.2020), de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2020 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.  
Vista la proposta de resolució de la Comissió d'avaluació sobre la concessió i denegació de les ajudes, formulada en compliment del que preceptua l'article 13 de l'Ordre 10/2017, de 29 de novembre (DOGV 8182, 0 01.12.2017), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social, d'acord amb els criteris de valoració establits en el mencionat precepte, i tenint en compte la quantia màxima per a concedir de 9.765.226,60 euros, establida en l'esmentada Resolució d'1 de juny i de 9 de juliol, de la directora general d'Acció Comunitària i Barris Inclusius, per la qual es publica l'ampliació de crèdit disponible per a la concessió de subvencions dirigides al desenvolupament d'itineraris integrats per a la inserció sociolaboral de persones en situació o en risc d'exclusió social.  
En virtut de les competències atribuïdes pel Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, article 32 i d'acord amb el que es preveu en l'apartat huité de la Resolució d'1 de juny de 2020 i l'article 13 de l'Ordre 10/2017, resolc:  
  
Primer  
Concedir la subvenció a les entitats locals i entitats del tercer sector d'acció social que figuren en l'annex I de la present resolució, per a la realització en l'exercici 2020, dels projectes dirigits al desenvolupament d'itineraris integrats per a la inserció sociolaboral de persones en situació o risc d'exclusió social i pels imports que s'indiquen en aquest annex.  
  
Segon  
Denegar la subvenció a les entitats locals i entitats del tercer sector d'acció social detallades en l'annex II de la present resolució, pels motius que s'hi indiquen.  
  
Tercer  
Els projectes objecte d'aquesta subvenció estan emmarcats dins del programa operatiu del Fons Social Europeu 2014-2020 de la Comunitat Valenciana, tal com s'estableix en l'article 1 de l'Ordre 10/2017, i són, per tant, cofinançats pel Fons Social Europeu.  
  
  
Quart  
Els projectes objecte d'aquesta subvenció tenen com a finalitat el finançament de les despeses corrents derivades de la realització de projectes de desenvolupament d'itineraris integrats per a la inserció sociolaboral de persones en situació o risc d'exclusió social que es desenvolupen en l'àmbit territorial de la Comunitat Valenciana, de conformitat amb l'article 3 de l'Ordre 10/2017.  
  
Cinqué  
El règim de pagament de les ajudes, d'acord amb la previsió establida en l'article 14 de l'Ordre 10/2017, serà el que es disposa en l'apartat nové de la Resolució d'1 de juny de 2020.  
En conseqüència, es lliurarà de forma anticipada, una vegada concedides les ajudes, el 50 % de l'import de la subvenció. El 50 % restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat, de conformitat amb la previsió establida en l'article 44.1.b de la Llei 10/2019, de 27 de desembre, de pressupostos de la Generalitat per a l'exercici 2020.  
El termini per a la presentació de la documentació justificativa del lliurament de la bestreta del 50 % de la subvenció s'amplia fins al 30 de setembre de 2020 per a les entitats del tercer sector i fins al 30 d'octubre per a les entitats locals, mentre que el 50 % restant, juntament amb la memòria tècnica del projecte, finalitzarà el 15 de gener de 2021.  
  
  
Sisé  
D'acord amb el que es disposa en l'article 171.5 de l'esmentada Llei 1/2015, de 6 de febrer, les entitats beneficiàries estaran exemptes de la constitució de garanties per pagaments anticipats, per ser entitats locals i entitats del tercer sector d'acció social sense ànim de lucre que desenvolupen projectes o programes vinculats a l'àrea d'acció social.  
  
Seté  
La justificació de la subvenció concedida per part de les entitats locals i entitats del tercer sector d'acció social beneficiàries serà telemàtica i s'ajustarà al que es preveu en l'article 15 de l'Ordre 10/2017.  
Els límits màxims acceptats en el capítol de despeses de personal i el full de seguiment de les activitats consten en la publicació de la convocatòria com a annexos IV i V.  
  
Huité  
El pagament d'aquestes subvencions es realitzarà a càrrec del programa pressupostari 313.50, Inclusió social, línia de subvenció S6729000, per import de 9.765.226,60 euros del pressupost de la Generalitat per a l'exercici 2020.  
  
Nové  
El Pla de control es realitzarà d'acord amb el que s'estableix en els articles 16 de l'Ordre 10/2017 i l'11 de la Resolució d'1 de juny de 2020.  
  
Contra la present resolució, que posa fi a la via administrativa, podrà interposar-se un recurs potestatiu de reposició davant del mateix òrgan que l'ha dictada, en el termini d'un mes comptat des de l'endemà de la publicació en el Diari Oficial de la Generalitat Valenciana, o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que es disposa en la legislació reguladora de la jurisdicció contenciosa administrativa i la legislació de procediment administratiu comú vigent, sense perjudici que puguen interposar-ne qualsevol altre que estimen pertinent.  
  
València, 19 d'agost de 2020.- La vicepresidenta del Consell i consellera d'Igualtat i Polítiques Inclusives, p. d. (art. 13 Ordre 10/2017, de 29 de novembre), la directora general d'Acció Comunitària i Barris Inclusius: M. José Cortell Simón.